Spilleautomater i Donald Trumps kasino Taj Mahal i Atlantic City i 2004. Det gjennomgikk flere konkurser før det åpnet med nye eiere i 2017.
«Kasino» har flere betydninger.
Et **kasino** er et sted for hasardspill. 

Navnet kasino (casino) kommer opprinnelig fra en liten villa eller paviljong bygget for fornøyelser på eiendommen til en større italiensk villa. I løpet av 1900-tallet ble kasinonavnet brukt på andre offentlige bygninger som ble brukt til hasardspill. 

Landbaserte kasinoer ligger som regel nær et hotell eller i et hotell. Det finnes som regel restauranter, barer og andre fornøyelser i forbindelse med disse. 

Online-kasinoer, også kjent som «virtuelle» eller «internett-kasinoer», er nettbaserte versjoner av tradisjonelle kasinoer.

Kasinospill
-----------

Kundene kan gamble ved å spille forskjellige pengespill, slik som spilleautomater, kortspill som blackjack (tjueett) og poker (kortspill), terningspill eller rulett. Disse spillene består hovedsakelig av tilfeldigheter, men i noen teller også ferdigheter.

Systemet er tilrettelagt slik at oddsen er i kasinoets favør. En viss prosentandel blir utbetalt til spillerne. I landbaserte kasinoer er denne prosenten ofte rundt 70–90 %. I såkalte nettkasinoer er denne prosentandelen ofte mellom 95 % og 98 %. 

I noen spill, eksempelvis poker og baccarat, trekkes det en avgift/kommisjon av potten.

Kasinoer i Skandinavia
----------------------

I Norge er det ikke åpnet for landbasert kasinodrift, men 14. januar 2014 lanserte det statlige lotteriselskapet Norsk Tipping «Instaspill»; en nettbasert spillportefølje som består av kasino- og underholdningsspill. Bare Norsk Tipping og Norsk Rikstoto har lov til å tilby pengespill på norsk jord. Utover dette er det tillatt med pengespill med begrenset innsats om bord i skip som seiler mellom norsk og utenlandsk havn, men en del av overskuddet skal gå til godkjente organisasjoner.

Landbaserte og nettkasinoer er lovlig i Danmark og også i Sverige siden 1. januar 2019 under tilsyn av *Spelinspektionen*. Svenske nettspillere kan stenge seg ute fra alle nettkasinoer gjennom et nasjonalt avstengingssystem fra Spelinspektionen.

Med veksten av nettbaserte kasinoer i Skandinavia, har det også vært en markant økning i online affiliate-nettverk. Disse nettverkene, som består av ulike nettsteder og markedsføringsaktører, spiller en nøkkelrolle i å fremme kasinobransjen ved å rette seg mot potensielle spillere gjennom diverse online plattformer. I Norge, til tross for restriksjoner på landbasert kasinodrift, har online gambling-nettsteder som Instaspill og andre, samarbeidet med affiliates for å utvide sitt nedslagsfelt. Disse affiliate-programmene tilbyr ofte provisjonsbasert inntjening basert på spillernes aktiviteter, som innskudd og spill.

Denne trenden har også vært tydelig i Sverige og Danmark, hvor legaliseringen av online kasinospill har åpnet for nye muligheter for affiliates. For eksempel, i Sverige, etter legaliseringen i 2019, har mange kasinoer aktivt utnyttet affiliate-markedsføring for å tiltrekke seg nye spillere, noe som er vitnesbyrd om bransjens økende avhengighet av digitale markedsføringsstrategier. Disse strategiene inkluderer innsats på søkemotoroptimalisering (SEO), målrettet reklame og sosiale medier-kampanjer, som alle er sentrale komponenter i moderne online markedsføring.

Referanser
----------

1. ↑  Thompson William N. *Gambling in America: An Encyclopedia of History, Issues, and Society* (2015), p. 43.
2. ↑  «Slot Machines: The Big Gamble – CBS News». *web.archive.org*. 13. juli 2011. Archived from the original on 13. juli 2011. Besøkt 16. april 2023. CS1-vedlikehold: Uheldig URL (link)
3. ↑  «Historie-2010-2019». *ntno* **(norsk)**. Besøkt 19. desember 2023. «2014: 14. januar ble Instaspill lansert. Dette er en nettbasert spillportefølje som består av kasino- og underholdningsspill. | Nye Spillevett ble lansert samtidig som Instaspill, og på de nye spillansvarssidene kan spillerne blant annet finne verktøy for å sette egne spillgrenser, i tillegg til at de kan lese om og ta i bruk atferdsverktøyet Playscan»
4. ↑  «Lov om pengespill (pengespilloven) – Kapittel 3. Enerettstilbydere og deres pengespilltilbud». *lovdata.no*. Lovdata. Besøkt 21. april 2023.
5. ↑  «Forskrift om pengespill (pengespillforskriften)». *lovdata.no*. Lovdata. Besøkt 21. april 2023.
6. ↑  Riksdagsförvaltningen. «Spellag (2018:1138) Svensk författningssamling 2018:2018:1138 – Riksdagen». *www.riksdagen.se* **(svensk)**. Besøkt 6. mai 2020.
7. ↑  «Så fungerar en avstängning på Spelpaus.se». Spelinspektionen. Arkivert fra originalen 8. august 2020. Besøkt 12. mai 2020.
8. ↑  «Så har svenska casinoindustrin ändrats efter regleringen». Industritorget. 25. mai 2022. Besøkt 25. mai 2022.

Eksterne lenker
---------------

* (en) Casinos – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** NDL **·** NKC **·** BNE **·** BBC Things
 |